ಅವನು ಹುಡುಗನಾಗಿದ್ದಾಗಲೇ ವಿದ್ಯಾಭ್ಯಾಸಕ್ಕೆಂದು ದಕ್ಷಿಣಕ್ಕೆ ಹೋದನು.ಅಲ್ಲಿ ಅವನು ಒಬ್ಬ ಬ್ರಾಹ್ಮಣನಿಂದ ಸಕಲ ಕಲೆಗಳನ್ನು ವಿಜ್ಞಾನವನ್ನು ಅಧ್ಯಯನ ಮಾಡಿದನು.ಆ ಮೇಲೆ ಪ್ರವಾಸ ಕೈಗೊಂಡನು. ಆ ಸಮಯ ಶಾತವಾಹನ ದೊರೆಯು ಮಂತ್ರಿಯಾಗಿ ನೇಮಕಮಾಡಿಕೊಂಡನು. ಅಲ್ಲಿಯೇ ಮದುವೆಯಾದನು. ಒಂದು ದಿನ ಶಾತವಾಹನ ರಾಜನ ಹೆಂಡತಿಯು ರಾಜನ ಕೆಲವೊಂದು ಭಾಷಾ ಶಾಸ್ತ್ರೀಯ ತಪ್ಪುಗಳನ್ನು ಹೊರಗೆಡಹಿ ಆಕ್ಷೇಪಿಸಿಳು. ಅಂದಿನಿಂದ ಶಾತವಾಹನ ರಾಜನು ಮಂಕುಕವಿದಂತಾಗಿ ಭಾವಜೀವಿಯಾದನು. ಆ ಮೇಲೆ ಆ ರಾಜನ ಆಸ್ಥಾನಕ್ಕೆ ಶರ್ವವರ್ಮನ್ ಎನ್ನುವ ಬ್ರಾಹ್ಮಣ ಆಗಮಿಸಿ ಇನ್ನು ಕೇವಲ ಆರು ತಿಂಗಳಲ್ಲಿ ಶಾತವಾಹನನನ್ನು ಭಾಷಾ ಪ್ರವೀಣನ್ನಾಗಿ ಮಾಡುವುದಾಗಿ ಭರವಸೆಯಿತ್ತನು. ಆದರೆ ಗುಣಾಢ್ಯನು ಆ ಕೆಲಸ ಆರು ತಿಂಗಳಲ್ಲಿ ಸಾಧ್ಯವಾಗದೆಂದು ತಿಳಿಸಿದನು. ಇಬ್ಬರು ಪಂಥ ಕಟ್ಟಿದರು. ಶರ್ವವರ್ಮನು ರಾಜನಿಗೆ ಆರು ತಿಂಗಳಲ್ಲಿ ಶಬ್ದಶಾಸ್ತ್ರವನ್ನೂ ಕಲಿಸಿಕೊಟ್ಟದ್ದೇ ಆದರೆ ತಾನು ಸಂಸ್ಕೃತ, ಪ್ರಾಕೃತ ಹಾಗೂ ಸ್ಥಳೀಯ ಭಾಷೆಗಳ ಜ್ಞಾನವನ್ನು ತ್ಯಜಿಸಿಬಿಡುವುದಾಗಿ ಗುಣಾಢ್ಯನು ಶಪಥ ಮಾಡಿದನು. ತಾನು ಆರು ತಿಂಗಳಲ್ಲಿ ರಾಜನಿಗೆ ಶಬ್ದಶಾಸ್ತ್ರ ಕಲಿಸುವುದರಲ್ಲಿ ವಿಫಲನಾದರೆ ಹನ್ನೆರಡು ವರ್ಷಗಳವರೆಗೆ ನಿರಂತವಾಗಿ ಗುಣಾಢ್ಯನ ಪಾದರಕ್ಷೆಗಳನ್ನು ತನ್ನ ತಲೆಯ ಮೇಲೆ ಹೊತ್ತು ತಿರುಗುವುದಾಗಿ ಶರ್ವವರ್ಮನು ಪ್ರತಿಜ್ಞೆ ಕೈಗೊಂಡನು. ಅನಂತರ ಶರ್ವವರ್ಮನು ಗೆದ್ದನು. ಸೋಲನ್ನಪ್ಪಿದ ಗುಣಾಢ್ಯನು ಅರಣ್ಯಕ್ಕೆ ತಲುಪಿದನು.

ಗುಣಾಢ್ಯನ ಜನ್ಮ ರಹಸ್ಯ
ಬೃಹತ್ಕಥೆ
ಗುಣಾಢ್ಯನ ಕುಟುಂಬ
ಗುಣಾಢ್ಯನ ವಿದ್ಯಾಭ್ಯಾಸ ಮತ್ತು ಮಂತ್ರಿಯ ಕಾರ್ಯ